O cățelușă și-a așteptat stăpânul zile întregi în fața unui spital.  și .
Boncuk se întorcea în fiecare zi la spital, acolo unde stăpânul său bolnav era tratat. Familia bărbatului a spus că nu poate să o țină departe de stăpânul său. Revederea mult așteptată a avut loc în această săptămână, când Boncuk s-a reunit în sfârșit cu Senturk.
O cățelușă devotată a petrecut zile întregi așteptând în fața unui spital din Turcia, acolo unde stăpânul său bolnav era tratat, relatează The Guardian. Animalul de companie, pe numele său Boncuk, care înseamnă "mărgele", a urmat ambulanța care l-a transportat pe proprietarul ei, Cemal Senturk, la spitalul din orașul Trabzon, pe 14 ianuarie. De atunci, cățelușa face vizite zilnice la unitatea medicală.Familia bărbatului a spus că nu poate să o țină departe de stăpânul său și chiar dacă ar încerca să o ducă pe Boncuk acasă, aceasta ar fugi înapoi la spital."Ea vine în fiecare zi în jurul orei 9:00 și așteaptă până se lasă noaptea. Dar nu intră. Când ușa se deschide, își bagă capul înăuntru.", a spus un agent de securitate al spitalului.Revederea mult așteptată a avut loc în această săptămână, când Boncuk s-a reunit în sfârșit cu Senturk, care a fost adus afară într-un scaun cu rotile."Este foarte obișnuită cu mine. Și mi-e dor de ea, în mod constant.", a spus bărbatul.